b'\n_START_ARTICLE_\nTvedestrand Musikkorps\n_START_PARAGRAPH_\nTvedestrand Musikkorps med janitsjarbesetning holder til i Tvedestrand kommune. Korpset har faste \xc3\xb8vinger p\xc3\xa5 Middelskolen hver torsdag og dirigent er Rune Hansen.\n_START_SECTION_\nHistorie\n_START_PARAGRAPH_\nTvedestrand Musikkorps ble stiftet som Tvedestrand Ungdomskorps 10. april 1935 og hadde ved starten 12 medlemmer pluss dirigent._NEWLINE_Korpsets f\xc3\xb8rste styre besto av Johan Taxt (formann), Gunnar Homdrum, Knut Tj\xc3\xb8gersen, Olaf R. Walle, Odd Erichsen og suppleant H\xc3\xa5kon Thorbj\xc3\xb8rnsen.  _NEWLINE_\xc3\x98velsene foregikk i Totalavholdsforeningens lokaler i Tvedestrand og den f\xc3\xb8rste dirigenten var Thor Walle, som hadde dirigentpinnen til krigen kom i 1940.  _NEWLINE_Under krigen ble virksomheten lagt ned.  Da aktiviteten skulle gjenopptas etter krigen var dessverre b\xc3\xa5de protokoller og flere instrumenter forsvunnet. De f\xc3\xb8rste \xc3\xa5rene etter krigen var det ikke faste \xc3\xb8velser og aktiviteten bare sporadisk, gjerne i samarbeid med Tvedestrand Guttemusikkorps.  Dirigent til 1949 var Einar Skaar.  _NEWLINE_P\xc3\xa5 m\xc3\xb8te 21. oktober 1949 ble endelig korpset reorganisert og nytt styre valgt.  Man kom i gang med faste \xc3\xb8velser, f\xc3\xb8rst en, siden to ganger i uka.  Dirigent fra 1949 var Arne Landaas.  _NEWLINE_H\xc3\xb8sten 1950 ble det stiftet egen dameforening, som hadde mesteparten av \xc3\xa6ren for at korpset kunne opptre i nye uniformer i 1953.  Korpset hadde p\xc3\xa5 denne tida ca. 20 aktive medlemmer og \xc3\xb8velsene foregikk i Folkeskolens gymnastikksal.'